Węgrów
<s>Węgrów je grad od 12,452 stanovnika na istoku Poljske u Mazovjeckom vojvodstvu.</s>

<s>Geografske karakteristike</s>

<s>Węgrów se prostire duž desne obale rijeke Liwiec, udaljen osamdesetak km istočno od Varšave.</s><s>On je značajno cestovno raskršće.</s>

<s>Historija</s>

<s>Węgrów je prvi put dokumentiran 1414., ali se predpostavlja da je nikao ranije kao trgovište na raskršću važnih puteva.</s><s>Zna se da je status grada dobio 1441.</s>

<s>U periodu između 1444.-1569. bio je domena Velike Kneževine Litvanije, nakon tog je zajedno sa Podlasijom postao domena Kraljevine Poljske.</s>

<s>Počeo je ekonomski prosperirati tokom 16. vijeka na trgovini žitom sa na trgovačkoj Gdanjskom, a još više od 17. vijeka kad su se doselili škotski tkalci koji su razvili manufakturnu proizvodnju tkanina.</s>

<s>U periodu od 16 do 18. vijeka bio je jedan od najvažnijih gradova reformacije u Poljskoj.</s><s>U njemu su održavani evangelički sinodi sve do 1788., štampane važne knjige i djelovale teološke škole.</s>

<s>Nakon Treća Podjele Poljske - Węgrów je 1795. podpao pod Austrijsku Monarhiju.</s><s>Nakon tog je od 1809. bio dio kratkotrajnog napoleonskog Varšavskog vojvodstva, a od 1815. je dio proruske Kongresne Poljske.</s>

<s>Kod Węgrówa se 3. februara 1863. za poljskog ustanka odigrala bitka u kojoj su ruske trupe porazile ustanike Władysława Jabłonowskog i Jana Matlińskog.</s>

<s>Węgrów je još od 1867. pa sve do  1975. bio administrativni centar, a od 1999. je centar vlastitog povjata.</s>

<s>Za Njemačke okupacije Poljske od 1941. do 42. u gradu je djelovao geto u kom je živjelo oko 8.300 Židova, od kojih je oko 1000 odveženo u Logor Treblinka i pobijeno.</s>

<s>U završnim danima Drugog svjetskog rata oko 60% grada je razoreno, pa je nakon rata obnovljeno.</s>

<s>Znamenitosti</s>

<s>Najveće znamenitosti grada su barokna crkva podignuta početkom 18. vijeka i vijećnica (Dom Gdański) podignuta polovicom 18. vijeka.</s>

<s>Privreda</s>

<s>Węgrów je značajno cestovno raskršće i grad prehrambene (velika mljekara Hochland Polska) i tekstilne industrije.</s><s>On je i mjesto u kom djeluju tvornice elektromotora, namještaja i plastičnih proizvoda.</s>

<s>Poznat je po rukotvorinama (tkanine) sa folklornim motivima.</s>

<s>Pobratimski gradovi</s>

<s>Węgrów ima ugovore o prijateljstvu sa sljedećim gradovima:</s>

<s>Izvori</s>

<s>Vanjske veze</s>

<s>Miasto Węgrów (službene stranice)</s>

<s>Gradovi u Poljskoj</s>

